જોકે, આ બાબતને ગંભીરતાથી લઇને પોલીસ વિભાગે જિલ્લામાં ચાંપતો પોલીસ બંદોબસ્ત ગોઠવી દીધો હતો. સોમવારની સવારે દાહોદ શહેર સાથે ફતેપુરા,ગરબાડા, સુખસર, ઝાલોદ, લીમડી વિસ્તારમાં બંધ કરાવવા માટે કેટલાંક યુવાનો નીકળ્યા હતાં. જેમાં દાહોદ શહેરમાં બંધની કોઇ અસર જોવા મળી ન હતી. શહેરમાં બંધ કરાવવા નીકળેલા દલિત સમાજના 11 યુવાનોને પોલીસ દ્વારા ડિટેઇન કરવામાં આવ્યા હતાં. તેવી જ રીતે લીમડી ગામ તો જડબેસલાક બંધ રહ્યું હતું ત્યારે અહીં પણ 37 લોકોને ડિટેઇન કરાયા હતાં. સુખસરમાં પણ સજ્જ બંધની પરીસ્થિતિ જોવા મળી હતી.